Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1406

(1) Az 1. cikk alapján elfogadott rendelet rendelkezhet úgy, hogy a Szerzõdés 85. cikkének (1) bekezdésében foglalt tilalmat a rendeletben meghatározott ideig nem lehet alkalmazni az 1962. március 13-án már fennálló olyan megállapodásokra, döntésekre és összehangolt magatartásokra, amelyek a 85. cikk (3) bekezdésének feltételeit nem elégítik ki, amennyiben: — az említett rendelet hatálybalépését követõ hat hónapon belül azokat oly módon változtatják meg, hogy az említett feltételeket az említett rendelet elõírásainak megfelelõen teljesítsék, és — a változtatásokat az említett rendeletben rögzített határidõn belül közlik a Bizottsággal. Az elsõ albekezdés rendelkezéseit ugyanígy kell alkalmazni az új tagállamok csatlakozásának idõpontjában már fennálló azon megállapodásokra, döntésekre és összehangolt magatartásokra, amelyek a csatlakozás következtében kerültek a Szerzõdés 85. cikke (1) bekezdésének hatálya alá és nem elégítik ki a 85. cikk (3) bekezdésében meghatározott feltételeket.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes